
62 DR.30.11.2021 

 
3.29 ptg.  

Datuk Dr. Hasan bin Bahrom [Tampin]: Terima kasih Tuan Pengerusi. Bismillahi 
Rahmani Rahim. Butiran 26, Butiran 020000 – Pembangunan Usahawan, di mana 
peruntukan yang diberikan kurang daripada RM1 juta dari tahun 2021. Mengapakah 
peruntukan ini dikurangkan? Apakah soal pembangunan keusahawanan ini hampir 
selesai diusahakan oleh kementerian ataupun negara telah mempunyai tahap 
keusahawanan di kalangan masyarakat di negara ini telah mencapai matlamat yang telah 
ditentukan?  

■1530 

Adakah kementerian lain yang mengendalikan urusan keusahawanan ini. Kalau 
ada, bagaimana kerjasama dan penyelarasan dilakukan untuk tidak berlaku pertindihan 
tanggungjawab antara kementerian-kementerian yang melaksanakan usaha-usaha 
keusahawanan ini.  

Butiran 020200 – Pembangunan Ekosistem Keusahawanan di mana peruntukan 
telah ditingkatkan daripada RM1 juta kepada RM2 juta. Namun, bagi saya peruntukkan ini 
tidak mencukupi untuk membina ekosistem keusahawanan yang tinggi dan mampu 
berdaya saing. Sebagaimana kita sedia maklum, ekosistem keusahawanan amat penting 
bagi membina minat, kecenderungan dan menjana kecintaan pemikiran keusahawanan di 
kalangan masyarakat, khususnya mereka yang berhasrat untuk memperkukuhkan gerak 
kerja keusahawanan mereka secara aktif bagi meningkatkan pendapatan. Kerana itu, 
peruntukan yang diberikan itu, adakah ia mencukupi atau bagaimana?  

Persekitaran yang mendorong keusahawanan harus diterjemahkan dalam 
pelbagai ruang dan bentuk. Aspek yang paling penting adalah pendidikan yang 
mendorong kepada nilai keusahawanan itu sendiri. Kerana itu, kerajaan wajar 
menerapkan nilai keusahawanan ini pada peringkat yang lebih sesuai dalam sistem 
pendidikan negara, sama ada di peringkat menengah ataupun institusi pendidikan tinggi 
agar jiwa keusahawanan ini tertancap dalam jiwa warga negara kita.  

Bagaimana negara mewujudkan ekosistem keusahawanan yang boleh menarik 
minat warga negara di luar negara untuk pulang bagi melaksanakan apa yang telah 
mereka usahakan yang menyumbang kepada pembangunan negara.  

Saya juga ingin menyentuh Butiran 050200 – Dasar Baharu yang ini berkaitan 
dengan penjaja dan peniaga kecil. Peruntukan yang diberikan sejumlah RM827 ribu. 
Adakah peruntukkan itu dapat membantu para pekerja kecil, lebih-lebih lagi ketika 
berhadapan dengan pasca wabak COVID-19 yang amat terkesan dan terjejas sehingga 
ramai di kalangan mereka menutup perniagaan?  

Soalnya, berapa jumlah yang akan diberikan kepada para peniaga kecil ini yang 
terkesan dalam mendepani perniagaan. Apakah peruntukan yang diberikan itu dalam 
bentuk pinjaman ataupun geran? Apakah pemberian itu akan dapat menyelesaikan 
masalah perniagaan mereka?  

Akhir sekali, Butiran 90000 – Skim Latihan Siswazah dalam bidang 
keusahawanan yang mana peruntukan ditingkatkan daripada RM2 juta kepada RM5 juta. 
Ini mencerminkan kesungguhan kerajaan dalam meningkatkan penglibatan para siswazah 
untuk terlibat dengan keusahawanan.  

Namun, adakah peruntukan yang diberikan itu mencukupi dalam mendepani 
sejumlah 202,400 orang siswazah yang menganggur pada tahun 2020 dan seramai 
778,800 orang penganggur yang ada di negara ini. Adakah usaha yang dilakukan oleh 
kerajaan dalam mengadaptasi golongan ini dapat dipupuk nilai keusahawanan agar 
mereka juga tidak terus tercicir daripada pembangunan negara.  

Justeru, kerajaan harus mempunyai komitmen yang tinggi di dalam memastikan 
setiap warga mampu melaksanakan kerja yang boleh menyumbang kepada 
pembangunan ekonomi negara. Kerana itu, dorongan warga dengan usaha 
keusahawanan ini amat penting demi menjaga dan memastikan kesejahteraan bersama 
dapat dicapai oleh masyarakat di negara ini. Terima kasih, Tuan Pengerusi. 



3.29 ptg. Datuk Dr. Hasan bin Bahrom [Tampin]: Terima kasih Tuan Pengerusi. Bismillahi Rahmani Rahim. Butiran 26, Butiran 020000- Pembangunan Usahawan, di mana peruntukan yang diberikan kurang daripada RM1 juta dari tahun 2021. Mengapakah peruntukan ini dikurangkan? Apakah soal pembangunan keusahawanan ini hampir selesai diusahakan oleh kementerian ataupun negara telah mempunyai tahap keusahawanan di kalangan masyarakat di negara ini telah mencapai matlamat yang telah ditentukan?. #1530. Adakah kementerian lain yang mengendalikan urusan keusahawanan ini. Kalau ada, bagaimana kerjasama dan penyelarasan dilakukan untuk tidak berlaku pertindihan tanggungjawab antara kementerian-kementerian yang melaksanakan usaha-usaha keusahawanan ini. Butiran 020200- Pembangunan Ekosistem Keusahawanan di mana peruntukan telah ditingkatkan daripada RM1 juta kepada RM2 juta. Namun, bagi saya peruntukkan ini tidak mencukupi untuk membina ekosistem keusahawanan yang tinggi dan mampu berdaya saing. Sebagaimana kita sedia maklum, ekosistem keusahawanan amat penting bagi membina minat, kecenderungan dan menjana kecintaan pemikiran keusahawanan di kalangan masyarakat, khususnya mereka yang berhasrat untuk memperkukuhkan gerak kerja keusahawanan mereka secara aktif bagi meningkatkan pendapatan. Kerana itu, peruntukan yang diberikan itu, adakah ia mencukupi atau bagaimana?. Persekitaran yang mendorong keusahawanan harus diterjemahkan dalam pelbagai ruang dan bentuk. Aspek yang paling penting adalah pendidikan yang mendorong kepada nilai keusahawanan itu sendiri. Kerana itu, kerajaan wajar menerapkan nilai keusahawanan ini pada peringkat yang lebih sesuai dalam sistem pendidikan negara, sama ada di peringkat menengah ataupun institusi pendidikan tinggi agar jiwa keusahawanan ini tertancap dalam jiwa warga negara kita. Bagaimana negara mewujudkan ekosistem keusahawanan yang boleh menarik minat warga negara di luar negara untuk pulang bagi melaksanakan apa yang telah mereka usahakan yang menyumbang kepada pembangunan negara. Saya juga ingin menyentuh Butiran 050200- Dasar Baharu yang ini berkaitan dengan penjaja dan peniaga kecil. Peruntukan yang diberikan sejumlah RM827 ribu. Adakah peruntukkan itu dapat membantu para pekerja kecil, lebih-lebih lagi ketika berhadapan dengan pasca wabak COVID-19 yang amat terkesan dan terjejas sehingga ramai di kalangan mereka menutup perniagaan?. Soalnya, berapa jumlah yang akan diberikan kepada para peniaga kecil ini yang terkesan dalam mendepani perniagaan. Apakah peruntukan yang diberikan itu dalam bentuk pinjaman ataupun geran? Apakah pemberian itu akan dapat menyelesaikan masalah perniagaan mereka?. Akhir sekali, Butiran 90000- Skim Latihan Siswazah dalam bidang keusahawanan yang mana peruntukan ditingkatkan daripada RM2 juta kepada RM5 juta. Ini mencerminkan kesungguhan kerajaan dalam meningkatkan penglibatan para siswazah untuk terlibat dengan keusahawanan. Namun, adakah peruntukan yang diberikan itu mencukupi dalam mendepani sejumlah 202,400 orang siswazah yang menganggur pada tahun 2020 dan seramai 778,800 orang penganggur yang ada di negara ini. Adakah usaha yang dilakukan oleh kerajaan dalam mengadaptasi golongan ini dapat dipupuk nilai keusahawanan agar mereka juga tidak terus tercicir daripada pembangunan negara. Justeru, kerajaan harus mempunyai komitmen yang tinggi di dalam memastikan setiap warga mampu melaksanakan kerja yang boleh menyumbang kepada pembangunan ekonomi negara. Kerana itu, dorongan warga dengan usaha keusahawanan ini amat penting demi menjaga dan memastikan kesejahteraan bersama dapat dicapai oleh masyarakat di negara ini. Terima kasih, Tuan Pengerusi.